Document ID: /fineweb-2-swissfilter-quality_10-filterrobots/filtered/02038.jsonl.gz/6567

Anteriurs presidents da l'Iran s'engaschan per candidats moderats
- Glindesdi, 22.2.2016, 15:37
L'Iran elegia venderdi che vegn il president da stadi. Ils dus anterius presidents da stadi, Mohammed Chatami e Akbar Haschemi Rafsandschani han appellà da dar las vuschs a candidats moderats.
En dus messadis èn tant Chatami sco era Rafsandschani sa mess cunter candidats extremists. Els han appellà da dar la vusch a candidats ch'èn pronts per refurmas.
En l'iran domineschan ils conservativs actualmain tant il parlament sco era il cussegl d'experts. Il cussegl d'experts è in gremi da 88 auts spirituals che ha d' eleger in successur per il pli aut spiritual Ayatollah Ali Chamenei, per cas che quel avess da murir.
RR novitads 10:00